SA soldaat skiet glo vriendin in DRKArgieffoto Die Suid-Afrikaanse Weermag (SAW) het bevestig Nomathemba Ngeleka se oorskot kom vandag in die land aan. Brig.genl. Mafi Mgobozi, woordvoerder van die SAW, het gesê Ngeleka is glo deur haar ekskêrel doodgeskiet. Volgens Mgobozi het die voorval verlede Vrydag plaasgevind. Ngeleka (27) van KwaZulu-Natal is glo deur haar ekskêrel doodgeskiet by ŉ basis in die ooste van die DRK. Die kêrel is in ŉ kritieke toestand in ŉ hospitaal in Goma nadat hy glo ná die voorval probeer selfmoord pleeg het. Mgobozi het gesê die motief vir die voorval is nog nie bekend nie. “Die weermag sal Ngeleka se oorskot aan haar familie oorhandig tydens ŉ seremonie wat Saterdag by die Waterkloof-lugmagbasis gehou sal word.”